Uutisissa: Delegaatio Saudi-Arabiassa.
Amerikkalaiset evankelikaalit tapasivat kruununprinssin.
Mikä oli heidän sanomansa ja mitä he huomasivat?
Ja: Kristuksen takia murhattu.
Pohjois-Korean agentit tappoivat kiinalaisen pastorin.
Miksi hallinto piti häntä uhkana?
Lisäksi: Kukoistava öljyala.
Työvoimaa virtaa Texasiin poraamaan mustaa kultaa.
He löytävätkin jotain arvokkaampaa.
KRISTILLISEN MAAILMAN UUTISET
Hei! Olen Wendy Griffith. George Thomas on juttumatkalla.
Isku öljyjalostamoon Saudi-Arabiassa on kiihdyttänyt sotapuheita.
USA syyttää iskusta Irania. Isku lamautti saudien pääjalostamon.
Ulkoministeri Pompeo kutsui iskua sotatoimeksi.
Iran kiistää asian. Isku tehtiin 12 ohjuksella ja 20 lennokilla.
Iranin johtajat uhkaavat sodalla, mikäli USA tai saudit iskevät sitä vastaan.
Seuraamme tilannetta osoitteessa cbnnews.com.
Saudi-Arabiassa vieraili amerikkalais- kristittyjä vain päiviä ennen iskua.
Vierailu on osoitus amerikkalaisten evankelikaalien -
ja Lähi-idän sunniarabijohtajien kasvavista suhteista.
Chris Mitchell raportoi Jeddasta Saudi-Arabiasta.
Vierailu nousi täällä totisesti uutisotsikoihin.
Evankelikaalit komeilevat maan jokaisen lehden etusivulla.
Vierailuamme juhlitaan, ei peitellä. Se on lievästi sanottuna historiallista.
Delegaatio tapasi kruununprinssi bin Salmanin -
WTC-iskujen vuosipäivän aattona. Osa on kummastellut sitä, -
mutta ajoitus oli harkittu, kertoo matkanjohtaja Joel Rosenberg.
Saudi-Arabia on muuttunut 18 vuodessa.
Osama bin Ladenin, al-Qaidan -
ja radikaalin, väkivaltaisen jihad-opin Saudi-Arabiaa ei ole enää olemassa.
Maa on tehnyt suuria muutoksia, joista moni meistä ei tiedä.
Hämmästelin, miten paljon vapauksia naisille ollaan täällä antamassa.
Puhumme hunnutetuista naisista ja maasta hunnun takana.
Lännessä on huntu, joka estää ihmisiä näkemästä todellista tilannetta täällä.
Monet lännessä yhdistävät kruununprinssin ja Saudi-Arabian -
toimittaja Jamal Khashoggin murhaan.
Joel Rosenberg ja delegaatio eivät sivuuta asiaa -
mutta pitävät tapaamista tärkeänä.
Tapaaminen ja suhdetyö tarkoittavat myös, -
että voi esittää vaikeita ja suoria kysymyksiä.
Voi ottaa esille ihmisoikeus- ja uskonnonvapausongelmat.
Miten voi vaikuttaa, ellei pysty puhumaan johtajille?
Mikään ei ollut kätkettyä eikä kiellettyä keskustelussa.
Larry Ross palveli yli 30 vuotta Billy Grahamin tiedottajana.
Billy Graham oli hyvä esimerkki siitä, miten viedä totuutta valtaapitäville -
ja saada enemmän aikaan yksityisesti kuin julkisin, arvostelevin lausunnoin.
Saudi-Arabiassa on tänä vuonna vieraillut vain kaksi senaattoria.
Delegaatio toivoo amerikkalaisten tapaavan saudijohtajia -
nähdäkseen itse maan tuntemattoman puolen.
Chris Mitchell, Jedda, Saudi Arabia.
Saudi-Arabia on niitä maita, joissa kristittyjä vainotaan ankarimmin.
Vainottua seurakuntaa auttaa mm. Marttyyrien ääni -järjestö.
Vieraaksemme on saapunut sen viestintäjohtaja Todd Nettleton.
Et kuulemma ole käynyt Saudi-Arabiassa.
Äsken kuulimme, ettei tilanne ole niin paha.
Mielenkiintoista, että maa toivottaa kristityt johtajat tervetulleiksi.
Se olisi hämmästyttänyt vielä kymmenen vuotta sitten.
Keskustelin Joel Rosenbergin kanssa matkoista Marttyyrien ääni -radiossa.
Hän on sitä mieltä, että jos kutsu tulee, he ilman muuta lähtevät -
evankeliumin kasvoina ja Jeesuksen käsinä ja jalkoina.
Mutta he eivät katso yhtä suopeasti, jos saudi haluaa seurata Kristusta.
Millainen uskonnonvapaus- tilanne Saudi-Arabiassa on?
Saudilla ei ole uskonnonvapautta, ellei hän ole sunnimuslimi.
Maassa on käsitys, että ollakseen saudi pitää olla sunni.
Jos julistautuu Jeesuksen seuraajaksi, koituu kaikenlaisia ongelmia.
Maassa vieraillut delegaatio kertoo, -
että muutokset ovat positiivisia ja maa länsimaistuu.
Millaisia muutoksia te vielä toivoisitte?
Tärkein muutos olisi uskonnonvapauden toteutuminen.
Toivomme hallinnon tunnustavan, että joku voi olla isänmaallinen saudi -
ja samaan aikaan Kristuksen seuraaja.
Sellainen muutos olisi mahtava nähdä.
Leviääkö evankeliumi Saudi-Arabiassa vainosta huolimatta?
Leviää henkilöltä henkilölle -
ja myös netin, satelliittilähetysten ja Facebookin kautta.
Niiden välityksellä evankeliumi etenee Saudi-Arabiassa juuri nyt.
Siellähän ei sallita kirkkoja. - Ei.
Saudi-Arabiassa evankeliumia ei saa julistaa kadunkulmassa.
Monesti verkkovuorovaikutus on hyvin yksityistä ja salaista, -
sillä siellä ei voi kertoa edes omille lähisukulaisilleen, -
että on lukenut Raamattua ja harkitsee kristityksi kääntymistä.
Siitä tulisi ongelmia.
Miten voimme rukoilla Saudi-Arabian puolesta?
Rukoilkaa, että delegaation vierailu kantaa hedelmää: -
kaikki se työ ja kylvetty siemen.
Rukoilkaa, että Jeesus ilmestyisi saudeille.
Aamen. Kiitos haastattelusta, Todd Nettleton Marttyyrien äänestä.
Pysytään Lähi-idässä. Israelin politiikassa kuohuu.
Viime viikon vaalit voivat merkitä lähtöä Benjamin Netanjahulle.
Emily Jones jatkaa Jerusalemista.
Kiitos, Wendy. Tervetuloa seuraamaan katsaustamme -
Israelin ja Lähi-idän ajankohtaistapahtumiin.
Vaalit Israelissa käynnistivät taistelun siitä, kenestä tulee maan johtaja.
Netanjahun ja Benny Ganzin puolueiden kamppailu oli tasaväkistä.
Kumpikaan ei saanut selvää enemmistöä.
Torstaina 19.9. Netanjahu ehdotti Gantzille yhteishallitusta, -
jottei tarvita kolmansia vaaleja.
Benny, meidän on muodostettava laaja yhteishallitus tänään.
Kansa odottaa sinulta ja minulta vastuullisuutta ja yhteistyötä.
Gantz torjui Netanjahun tarjouksen lähes suoralta kädeltä.
Presidentti Rivlin totesi, että Israelin kansa on nyt puhunut -
ja pallo on puoluejohtajilla.
Seuraamme liittyy Lähi-idän toimituspäällikkömme Chris Mitchell.
Mikä on yhteishallitus ja onko se mahdollinen?
Se on mahdollinen.
Yhteishallituksessa kaksi suurinta puoluetta muodostavat hallituksen.
Enemmistöön tarvitaan 61 paikkaa.
Kummallakaan ei ole riittävästi paikkoja.
Likudin johtamalla oikeistolla on noin 55 paikkaa, -
Sinivalkoisilla noin 42 paikkaa.
Yhteishallitukseen tulisivat molemmat puolueet.
Se on mahdollinen mutta en tiedä miten todennäköinen.
Vaalien alla puhuttiin, että vaalit ovat kansanäänestys Netanjahusta.
Kun tulos on selvä, oliko näin? - Mielestäni oli.
Jututimme äänestäjiä. Monet ajattelivat niin.
Kyse oli joko puolesta tai vastaan.
Osa ajatteli, että hän on ollut vallassa liian pitkään.
Osaa huolettivat korruptiosyytteet ja johtamistapa.
Mielestäni se näkyy nyt neuvotteluissa.
Sinivalkoiset olisivat valmiit yhteis- hallitukseen mutta ilman Netanjahua.
Se oli ratkaiseva asia vaaleissa, ja se on sitä myös vaalien jälkeen.
Miten Israelin puolesta tulisi rukoilla?
Se tarvitsee nyt paljon rukousta. Tilanne on kaoottinen ja epäselvä.
Tilanne muuttuu miltei tunti tunnilta.
Timoteuksen kirjeessä kehotetaan pyytämään viisautta ja oikeita johtajia.
Daniel sanoo, että Jumala nostaa valtaan ja syöksee vallasta.
Rukoillaan, että Herra nostaa valtaan oikeat johtajat juuri tätä aikaa varten.
Israel kohtaa monia uhkia: Hamas, Iran.
Se tarvitsee suojelua ja vahvat, Jumalan mielen mukaiset johtajat.
Kiitos, Chris. Lisää ajankohtaisia uutisia Israelista -
ja hallitusneuvotteluista Jerusalem Dateline -ohjelmassa joka viikko.
Tässä kaikki Israel-katsauksesta. Wendy, ole hyvä.
Kiitos, Emily. Tulossa: Kiinalaispastori Pohjois-Korean tähtäimessä.
Miksi hän oli uhka? Miten hän vaikuttaa yhä Pohjois-Koreassa?
Hei! Tässä Pat Robertson. Raamatun mukaan Jumalan Sanassa on voima.
Sanan kuuleminen, puhuminen ja totteleminen muuttaa elämäsi.
Siksi olen taltioinut The Transforming Word 3 -äänitteen.
Sananlaskut: jakeita viisaudesta, suosiosta ja voitelusta.
Äänite syventää uskoasi -
ja auttaa löytämään Jumalan lupaukset.
Kuuntele näitä jakeita usein ja sano ne ääneen kanssani.
Löydät kunnian, johdatusta, suosiota ja Herran läsnäolon.
Anna Jumalan voimallisen Sanan muuttaa sydämen, mielen ja elämän.
Tilaa "The Transforming Word 3" -CD-levy -
ja The Three Blessings -DVD-levy puhelimitse tai kotisivuiltamme.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Hei taas! Kiinan kristityt johtavat tuhansia pohjoiskorealaisia -
Kristuksen uskoon -
maiden välisellä rajalla.
Osa pohjoiskorealaisista on loikkareita. Osa käy salaa Kiinassa.
Pohjois-Korean hallinto ei siedä kristinuskoa eikä evankelistoja.
Vuonna 2016 yksi kiinalaispastori jopa tapettiin.
Nyt Marttyyrien ääni kertoo pastori Hanin ja hänen työnsä tarinan.
Pyysin pastori Hanilta Raamattua.
Hän tiesi, että jos jään kiinni Raamattu hallussani, olen vaarassa.
Lopulta hän suostui.
Näytin Raamatun vaimolleni.
Aluksi hän ei suostunut edes katsomaan sitä.
"Miksi toit sen?" hän vaikeroi.
Hän tiesi, että jos joku edes vilkaisee Raamattua ja hänet ilmiannetaan, -
hänet pidätettäisiin. Eikä vain häntä.
Hän ja kaikki hänen sukulaisensa -
passitettaisiin keskitysleirille vuosikausiksi.
Vähitellen myös vaimoni huomasi, että Jumala on totta.
Hän sai toivon.
Sitten kerroin Jumalan Sanaa parhaalle ystävälleni.
Minun oli vaarallista kertoa.
Ja hänen oli vaarallista kuunnella.
Eräänä päivänä kesällä 2016 -
kuulimme, että Pohjois-Korean hallitus myönsi ansiomitaleita agenteille.
He olivat tappaneet "terroristilähetin" Shanghaissa.
Tiesimme, että se oli pastori Han.
Kuka muukaan?
Pelästyimme. Tiesivätkö he, että hän oli ystäväni?
Että olin tavannut hänet monesti?
Pastori Han antoi henkensä.
Mutta hän antoi myös toivon minulle ja monille muille pohjoiskorealaisille.
Ja vaikka vaara vaanii jatkuvasti, -
monet meistä kertovat yhä sanomaa totisesta Jumalasta.
Toivomme, että uhrauksemme kantaa aikanaan hedelmää, -
aivan kuten pastori Hanin uhraus.
Pastori Han johti yli tuhat pohjoiskorealaista opetuslapseuteen.
Pohjois-Korean iskuryhmä murhasi hänet 30. huhtikuuta 2016.
Muistakaa rukouksin kristittyjä, -
jotka joka päivä jakavat Kristuksen toivoa Pohjois-Koreassa.
Seuraamme liittyy jälleen Todd Nettleton Marttyyrien äänestä.
Miksi Pohjois-Korea pitää kristinuskoa niin suurena uhkana?
Kristittynä oleminen on Pohjois-Koreassa maanpetos.
Kyse ei ole pelkästään eri uskonnosta tai länsimaisesta uskonnosta.
Pohjois-Korean hallinto rakentuu sen varaan että Kim-suku on jumalallinen.
Jo päiväkodissa opetetaan: "Isä Kim Il-sung, kiitos ruoasta."
Jeesuksen seuraaminen merkitsee siis -
Kimin suvun jumaluuden kieltämistä.
Se nakertaa Pohjois-Korean hallinnon koko rakennetta.
Pastori Han varmasti tunsi riskit.
Mikä tekee Pohjois-Korean kristityistä niin rohkeita?
He tietävät, että henki voi lähteä. - Ehdottomasti.
He ovat nähneet totuuden.
He ovat maistaneet ja nähneet, että Herra on hyvä -
mutta Kimin suku ei niinkään.
Kun sen on maistanut ja nähnyt, haluaa seurata vaaroista huolimatta -
ja haluaa kertoa siitä muillekin, perheelle. Se on tosi vaarallista.
Pohjoiskorealaisten odotetaan ilmiantavan naapurinsa, -
jos he huomaavat jotain poikkeavaa. Eli siis vakoilevan naapureita.
Mietipä Raamattujen tai evankeliumin jakamista sellaisessa ilmapiirissä.
Trumpin hallinto yrittää sopia ydinaseista Pohjois-Korean kanssa.
Pitäisikö uskonnonvapaus ottaa mukaan keskusteluihin?
Toivon, että otetaan. Toivon, että kun on keskusteluja ja tapaamisia, -
kysymme: "Entä Pohjois-Korean kristityt?
Entä tuhannet kristityt, jotka viruvat vankileireillä?
Miten voimme toimia heidän äänenään?"
Videonne valmistui rukouspäivää varten. Kerro siitä.
Marraskuun ensimmäinen sunnuntai on rukouspäivä vainottujen puolesta.
Toivomme, että seurakunnat muistavat silloin rukouksissaan -
veljiämme ja sisariamme maailmalla.
Idea ei ole lähtöisin Marttyyrien äänestä vaan vainotuilta kristityiltä.
He pyytävät ensimmäisenä esirukouksia puolestaan.
Siitä syntyi idea rukouspäivästä.
Milloin se olikaan? - Marraskuun ensimmäinen sunnuntai.
Toki tulee rukoilla useamminkin. Kiitos, että olit vieraanamme.
Tulossa: Kukoistava öljyala.
Öljynporaajat etsimässä jotain mustaa kultaakin arvokkaampaa.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
CBN esittelee: The Transforming Word 3.
Viisaudessa vaeltava pelastuu. Viisaat perivät kunnian.
Lähde matkalle Sananlaskuihin Pat Robertsin kanssa CD-levyllä.
Opit Raamatun periaatteita viisaudesta, suosiosta ja voitelusta.
Saat lahjaksi Patin The Three Blessings -DVD:n.
Tilaa CD- ja DVD-levyt jo tänään.
Eräs entinen presidenttimme sanoi: "Amerikan bisnes on bisnes."
Osa väestä Texasin öljykentillä olisi eri mieltä.
Heille musta kulta ei ole kaikki kaikessa.
Kuten Heather Sells kertoo, he tähtäävät sielujen sadonkorjuuseen.
Keskellä paahtavaa aavikkoa öljy vauhdittaa väestönkasvua.
Permikautinen esiintymä johtaa nyt USA:n öljy- ja maakaasutuotantoa.
Uskovat pitävät näiden kenttien hengellistä potentiaalia -
strategisempana kuin öljyä ja kaasua.
Pastori Jesse Gore on palvellut Odessassa vuosikymmeniä.
Kaikki merkit viittaavat siihen, että väkiluku kaksinkertaistuu lähivuosina.
Odotamme valtaisaa muuttovirtaa.
Öljynporaaja Damian Barrett varastoi Raamattuja konttiin Midlandin lähellä.
Väki on muuttanut tänne työn perässä kaikkialta maasta ja jopa ulkomailta.
Öljyala vetää nyt hullun lailla täällä Midlandissa Texasissa.
Osa painaa töitä yötä päivää.
Siihen on vaikea ujuttaa evankeliumia.
Moni työskentelee 80 tuntia viikossa.
Työ on äärimmäisen kuormittavaa.
Se vaatii ajan mittaan veronsa henkisesti, fyysisesti ja hengellisesti.
Gorella ja Barettilla on näky öljytyöläisten tavoittamisesta.
Barrettin Raamatut jakaa Oilfield Christian Fellowship -järjestö.
Ulkopuolisen olisi mahdotonta mennä jakamaan Raamattuja työmaalle.
Tarvitaan joku siellä työskentelevä.
Hän ja muut uskovat täällä jakavat Raamattuja kaikin keinoin.
Yksi käy parakkikylissä, joissa asuu tuhansia työntekijöitä.
Osa käy tapahtumissa, kuten vuosittaisilla öljymessuilla.
Osa jakaa Raamattuja työkavereille.
Gore mukauttaa toimintaansa öljytyöläisten aikatauluihin.
Hän järjestää raamattupiirejä lounas- aikaan, kun työntekijöillä on tauko.
Hän myös tarjoaa turva-alan koulutuksia ilmaiseksi, -
kunhan saa pitää evankeliumia esillä.
Sanon aina, että kerron lopuksi, kuka muutti elämäni. Niin evankelioin.
Tilaisuuksista on tullut makeita todistuksia.
Kerrankin joku oli vienyt Raamattuja yritykseen.
Asiakas oli palannut autokauppaan ja sanonut: -
"En voi kyllin kiittää. Luin eilisiltana koko Johanneksen evankeliumin.
Vaimonikin luki sen.
Sitten polvistuimme kotonamme rukoukseen -
ja otimme Kristuksen Vapahtajaksemme.
Olemme nyt uudistuneet."
Se on öljy- ja kaasuvirtaakin parempi palkinto -
syrjäisellä texasilaisella aavikolla.
Heather Sells, permikautinen esiintymä, CBN News.
Washingtonista rehellisiä raportteja, haastatteluja ja analyysejä -
kokeneilta toimittajiltamme David Brodyltä, Jenna Browderilta, -
Ben Kennedyltä ja Amber Strongilta.
Pääuutiset politiikan saralta.
Kerromme saavutuksistamme.
Katso Faith Nation arki-iltaisin CBN-uutiskanavalta.
Kotirintamalla.
CBN:n Kotirintamalla-ohjelmassa kerromme sotilaidemme työstä -
heidän puolustaessaan maatamme.
CBN on käynnistänyt aloitteen kotirintaman auttamiseksi.
Se auttaa sotilaiden perheitä yhdessä seurakuntien kanssa -
aina remontoinnista veteraanien hoitomaksuihin.
"Kotirintamalla" tiistaiaamuisin CBN:n uutiskanavalla.
Herra antaa viisautta, Hänen suustansa lähtee tieto ja taito.
Oikeamielisille hänellä on tallella menestys, -
kilpi nuhteettomasti vaeltaville, -
niin että hän suojaa oikeuden polut ja varjelee hurskaittensa tien.
Pat Robertsonin The Transforming Word 3 -CD-levy -
saatavana nyt.
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Perheet Bahamalla palaavat urheasti kotiinsa katsomaan, -
mitä hurrikaani Dorian jätti jälkeensä.
CBN:n Operaatio Siunaus jakaa perustarvikkeita ja auttaa uhreja.
Se tarjoaa myös perusterveydenhuoltoa.
Diego Traverso järjestöstä sanoo, että katastrofi näkyy kaikkialla.
Järjestö tutkii alueita sekä tarkastaa asukkaiden kuntoa ja vesivaroja.
Traverson mukaan epätietoisuus vallitsee yhä.
Valtaosan tulevaisuutta varjostaa epävarmuus.
He eivät tiedä, mitä tapahtuu ja onnistuuko jälleenrakentaminen.
Operaatio Siunaus on sitoutunut auttamaan.
Jaamme ruokaa, pystytämme katukeittiöitä, -
jaamme aurinkokennovalaisimia ja puhdistamme vettä.
Traverso sanoo järjestön tarkastavan, että vesi on puhdasta, -
ja opastavan ihmisiä ylläpitämään hygieniaa.
Järjestö jakaa vettä ja yli 20 tonnia ruokaa ja muuta avusta -
saaren asukkaille.
Lisää järjestön työstä Bahamalla osoitteessa ob.org. Siunausta sinne!
Tässä olikin kaikki tältä viikolta. Kiitos seurasta!
Ensi viikkoon. Koko tiimin puolesta näkemiin ja Jumalan siunausta!
Suomennos: Marianne Tenetz